《卜居飞英坊》
宋代·李洪

束书辞都门，整棹还苕川。
羁游二十春，寓农安一廛。
家无卓锥地，三挈囊衣迁。
移居古城隅，开门枕漪涟。
容膝居易安，环堵地自偏。
水竹惭履道，风物异平泉。
扫轨谢奔竞，面壁参枯禅。
仰愧此坊名，飞英驰日边。
吾方师老圃，樊须无间然。
何当毕婚嫁，四十在明年。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。